4.  การประกอบธุรกิจของแต่ละสายผลิตภัณฑ์

  4.1 ลักษณะของผลิตภัณฑ์หรือบริการ

  4.1.1 ลักษณะของผลิตภัณฑ์หรือบริการ

  บริษัทเป็นผู้พิมพ์และจำหน่ายหนังสือพิมพ์รายวันภาคเช้าภาษาอังกฤษ "Bangkok Post"
  หนังสือพิมพ์ธุรกิจรายวันภาษาไทย “โพสต์ทูเดย์” หนังสือพิมพ์ภาษาอังกฤษรายสัปดาห์ “Student
  Weekly" นิตยสารฉบับแทรก นอกจากนี้ บริษัทยังรับจ้างพิมพ์งานทั่วไป
  รวมทั้งสิ่งพิมพ์ของกิจการและของบริษัทในเครือ
  และให้บริการข่าวสารทางอิเล็กทรอนิกส์และดิจิทัลทุกชนิด
  รวมทั้งการให้บริการข่าวสารข้อมูลทางโทรทัศน์และวิทยุ

  ผลิตภัณฑ์ของบริษัท

-   หนังสือพิมพ์ Bangkok Post เป็นหนังสือพิมพ์รายวันที่นำเสนอข่าวในลักษณะเป็นกลาง
    มีการตีพิมพ์บทวิพากษ์วิจารณ์ที่ตรงประเด็น
    เสริมด้วยบทความที่วิเคราะห์เจาะลึกทั้งในส่วนของข่าวในประเทศ ข่าวต่างประเทศ
    ข่าวธุรกิจ ข่าวเศรษฐกิจและการเงิน ข่าวการเมือง และข่าวสังคม

-   หนังสือพิมพ์ “โพสต์ทูเดย์” ได้เปิดตัวเมื่อวันที่ 7 กุมภาพันธ์ 2546
    เป็นหนังสือพิมพ์ธุรกิจรายวันภาษาไทยที่นำเสนอข่าวธุรกิจด้วยภาษาที่เข้าใจง่าย กระชับ
    ไม่เยิ่นเย้อจนเกินไป และไม่ใช้ศัพท์ทางเศรษฐกิจที่เข้าใจยาก
    นอกจากนี้ยังมีการนำเสนอข่าวการเมือง ข่าวต่างประเทศ ข่าวกีฬา ข่าวบันเทิง บทวิเคราะห์
    บทแสดงความคิดเห็น เรื่องราวเกี่ยวกับชีวิตของบุคคลที่น่าสนใจ

-   หนังสือพิมพ์รายสัปดาห์ Student Weekly เป็นหนังสือพิมพ์ภาษาอังกฤษสำหรับเด็กในวัยเรียน
    และกลุ่มวัยรุ่น เนื้อหาประกอบด้วย คอลัมน์ข่าว การ์ตูน เพลง เกมส์ และบทสัมภาษณ์ดาราดัง
    โดยทั้งหมดนี้จะใช้ภาษาอังกฤษที่ง่ายต่อการอ่าน รวมทั้งมีการอธิบายศัพท์ยาก
    มีการเตรียมบทความสำหรับให้ครูสามารถนำไปใช้ในการเรียนการสอนในห้องเรียนอีกด้วย

-   นิตยสารไลฟ์สไตล์ภาษาอังกฤษ กูรูแทรกในหนังสือพิมพ์บางกอกโพสต์ทุกวันศุกร์

-   นิตยสารรายปักษ์ภาษาอังกฤษ เดอะแมกกาซีน แทรกในหนังสือพิมพ์บางกอกโพสต์

-   เว็บไซด์หางานอัจฉริยะ www.jobjob.co.th
    มีเครื่องมือพิเศษเพื่ออำนวยความสะดวกให้แก่ผู้สมัครงานและผู้รับสมัคร

-   ข่าวด่วน SMS เสนอข่าวด่วน Real-time ทั้งภาษาไทย และภาษาอังกฤษ

  • รายการข่าวออกอากาศทางโทรทัศน์

-   รายการ “สุรนันท์วันนี้” ออกอากาศทาง ทรู วิชั่นส์ ช่อง 8 (TNN 2)
    เป็นรายการที่นำเสนอเรื่องราวเกี่ยวกับธุรกิจทั้งในด้านข่าว การให้แง่คิด ภาพจำลอง
    และทฤษฎีทางธุรกิจ รายการนี้ออกอากาศจนถึงปลายเดือนธันวาคม 2552

-   รายการ “โพสต์ทูเดย์ ทอล์ค” ออกอากาศทาง ทรู วิชั่นส์ ช่อง 8 (TNN 2)
    เป็นรายการวิเคราะห์เจาะลึกการเมืองและเศรษฐกิจ
    รายการนี้ออกอากาศจนถึงปลายเดือนธันวาคม 2552

-   รายการ “เจาะข่าว เล่าความ” ออกอากาศทาง ทรู วิชั่นส์ ช่อง 7 (TNN 24)
    เป็นรายการนำเสนอข่าวและวิเคราะห์ข่าว โดยผู้วิเคราะข่าวรับเชิญจาก โพสต์ ทูเดย์
    และบางกอกโพสต์ รายการนี้ออกอากาศจนถึงปลายเดือนกรกฎาคม 2552

-   รายการ “Postscript รู้จริง รู้ทัน” ออกอากาศทาง ทรู วิชั่นส์ ช่อง 7 (TNN 24)
    เป็นรายการคุยข่าวประจำวัน โดยมีแขกรับเชิญมาพูดคุยเนื้อหาในประเด็นสำคัญๆ
    ทางด้านธุรกิจและสังคม เริ่มออกอากาศวันที่ 17 สิงหาคม 2552

-   รายการทางวิทยุ รายการ “โพสต์ทูเดย์ เรดิโอ ทอล์ค” ซึ่งเป็นรายการสด
    นำเสนอเนื้อหาและจัดรายการโดย โพสต์ทูเดย์ เริ่มออกอากาศในเดือนเมษายน 2552

ผลิตภัณฑ์ของบริษัทย่อย

-   Elle เป็นนิตยสารแฟชั่นและความงามระดับสากลเล่มแรกของเมืองไทย Elle
    ฉบับภาษาไทยมีรูปแบบเช่นเดียวกับ Elle ทั่วโลกที่เน้นทางด้านแฟชั่น ความงาม
    การดูแลสุขภาพ การแนะนำเกี่ยวกับสูตรอาหาร สถานที่ท่องเที่ยวในดินแดนต่างๆทั่วโลก
    และแบบแผนการดำเนินชีวิตในรูปแบบของคนไทย Elle
    เป็นนิตยสารแฟชั่นและความงามในรูปแบบที่แปลกตา ทันสมัย มี เอกลักษณ์เฉพาะตัว

-   Elle Decoration เป็นนิตยสารเพื่อการตกแต่งบ้านระดับสากลที่รู้จักกันดีทั่วโลก เนื่องจากมี
    Elle Decoration ฉบับภาษาต่างๆ อยู่ในเครือข่ายถึง 15 ประเทศทั่วทุกทวีปรวมทั้ง Elle
    Decoration ฉบับภาษาไทย ซึ่งเป็น Elle Decoration ฉบับที่ 13 ของโลก Elle
    Decoration เป็นนิตยสารเพื่อการตกแต่งบ้านที่มุ่งเน้นการสร้างสรรค์คุณภาพด้วยความพิถีพิถัน
    Elle Decoration
    ฉบับภาษาไทยมีสัดส่วนของข้อมูลจากต่างประเทศและเรื่องราวที่ผลิตและถ่ายทำในเมืองไทยนำมาผสมผสานกันอย่างลงตัวทั้งเรื่องราวและรูปภาพของที่ได้รับการตกแต่งอย่างมีรสนิยมจากทั่วทุกมุมโลก
    หลากหลายความคิดในการนำเครื่องเรือนและของใช้เก่าๆ มาประยุกต์ใช้ให้ดูใหม่
    แปลกตาและแหล่งช็อปปิ้งสินค้าเพื่อการตกแต่งจากทั่วเมืองไทย
    เหมาะกับวิถีชีวิตสมัยใหม่ของคนไทยที่ชื่นชอบในการตกแต่งบ้านอย่างแท้จริง

-   Marie Claire ได้เปิดตัวเมื่อเดือนพฤษภาคม 2547 ในครั้งแรกเป็นการร่วมทุนกับ Marie
    Claire Album (MCA) ประเทศฝรั่งเศส
    เป็นนิตยสารแฟชั่นและความงามภาษาไทยที่มีรูปแบบและ เนื้อหาที่ทันสมัย

-   Martha Stewart Living ได้เปิดตัวเมื่อเดือนพฤศจิกายน 2552 เป็นนิตยสารใหม่ดเพื่อ
    “ความเป็นอยู่” อย่างแท้จริงเล่มแรกของประเทศไทย

  ผลิตภัณฑ์ของกิจการที่ควบคุมร่วมกัน

-   Cleo เป็นนิตยสารภาคภาษาอังกฤษที่เริ่มวางแผงในประเทศออสเตรเลียตามด้วย นิวซีแลนด์
    สิงคโปร์และมาเลเซีย เป็นลำดับ สำหรับฉบับภาษาไทยนั้นเป็นประเทศที่ 5
    ที่ได้พิมพ์และวางจำหน่าย ซึ่งสามารถครองความนิยมในหมู่ผู้อ่านได้อย่างรวดเร็ว
    ด้วยบุคลิกพิเศษของ Cleo
    ที่ตรงกับอัธยาศัยใจคอของคนรุ่นใหม่ไม่ว่าจะเป็นการมองโลกในแง่ดี
    ความมีชีวิตชีวาชอบสนุกสนานพร้อมที่จะเรียนรู้สิ่งใหม่ๆ
    ใส่ใจที่จะปรับปรุงและเพิ่มพูนเสน่ห์ให้กับตัวเอง นอกจากนี้ Cleo ยังมีรูปเล่มสีสันสวยงาม
    สะดุดตา และคงคุณภาพระดับสากล

ผลิตภัณฑ์ของบริษัทร่วม

-   รายการสรุปและวิเคราะห์ข่าวในชื่อ Business Radio กระจายเสียงทาง FM 97.0

4.1.2 ลักษณะลูกค้าแบ่งเป็นประเภทหลักได้ 2 ประเภท

  1. ลูกค้าด้านโฆษณา แบ่งเป็น

  - บริษัทเอเยนซี่

  - ลูกค้าที่สั่งลงโฆษณาโดยตรง (Direct Customers)

  2. ลูกค้าด้านจัดจำหน่ายสิ่งพิมพ์ แบ่งเป็น

  - สมาชิกรายบุคคลและองค์กร

  - ขายส่ง

  - ขายปลีก (วางร้าน)

  - โรงแรม โรงพยาบาล ธนาคาร

  - สายการบิน

  - สถาบันการศึกษา

3.  ลักษณะรายได้

  --------------------- --------- ------- --------- -------- --------- ------- --------- ---------
  รายได้                 ปี 2549            ปี 2550             ปี 2551            ปี 2552    

                        ล้านบาท    ร้อยละ   ล้านบาท    ร้อยละ    ล้านบาท    ร้อยละ   ล้านบาท    ร้อยละ

  รายได้จากการขายโฆษณา   1,276.8   66.7    1,222.1   68.4     1,288.4   69.4    1,065.4   65.2

  รายได้จากการขายหนังสือ   508.2     26.6    457.1     25.6     444.7     23.9    454.8     27.9

  รายได้จากการรับจ้างพิมพ์   91.7      4.8     78.7      4.4      84.1      4.5     90.1      5.5

  รายได้อื่น ๆ             37.1      1.9     28.6      1.6      40.9      2.2     22.1      1.4

  รวมรายได้              1,913.8   100.0   1,786.5   100.0    1,858.1   100.0   1,632.4   100.0

  ร้อยละของรายได้ที่เพิ่มขึ้น             2.69              (6.65)             4.01              (12.15)
  (ลดลง) จากปีก่อน                                                                         
  --------------------- --------- ------- --------- -------- --------- ------- --------- ---------

4.1.4 วัฏจักรของการประกอบธุรกิจ การประกอบธุรกิจของบริษัทส่วนใหญ่ไม่ขึ้นอยู่กับฤดูกาล

  4.2 การตลาด

การผลิตสินค้าที่มีคุณภาพและการให้บริการที่ดีเป็นหัวใจของการดำเนินงานของบริษัท
บริษัทขายเนื้อที่โฆษณาโดยตรงให้แก่ลูกค้าหรือผ่านตัวแทนบริษัทโฆษณา
การขายหนังสือพิมพ์ขายโดยผ่านตัวแทน หรือที่เรียกว่าเอเย่นต์หนังสือพิมพ์ ส่วนการขายให้สมาชิกนั้น
บริษัทมีการจัดส่งให้โดยตรง

1.  กลยุทธ์ทางการตลาด

1.  กลยุทธ์ที่สำคัญ

-   การจำหน่ายหนังสือพิมพ์

  บริษัทรับสมัครทั้งสมาชิกรายปี สองปี และสมาชิกราย 6 เดือน
  โดยสมาชิกจะได้ราคาต่ำกว่ามากเมื่อเทียบกับการซื้อตามแผงหนังสือพิมพ์
  นอกจากนั้นยังมีการแจกแถมของขวัญหรือของสมนาคุณต่างๆ แก่สมาชิกโดยตลอดตามโอกาสต่างๆ
  สำหรับการขายโดยผ่านเอเย่นต์ มีการให้ส่วนลดประมาณร้อยละ 28
  ของราคาขายปลีกหนังสือพิมพ์

-   การขายโฆษณา

  มีส่วนลดให้กับบริษัทตัวแทนโฆษณา ในการซื้อหน้าโฆษณาแต่ละครั้ง และโบนัสตอนสิ้นปี

2. จุดเด่น จุดด้อย

  จุดเด่น :

-   ผลิตและจำหน่ายหนังสือพิมพ์รายวันฉบับภาษาอังกฤษฉบับแรกของไทยชื่อ “บางกอก โพสต์”
    ตั้งมานานถึงกว่า 60 ปี และเป็นหนังสือพิมพ์ที่ได้รับความเชื่อถือจากทั้งคนต่างชาติและคนไทย

-   บางกอกโพสต์ เป็นหนังสือพิมพ์ฉบับเดียวที่ผ่านการตรวจสอบรับรองยอดการจำหน่ายจาก
    Audit Bureau of Circulation

-   บางกอกโพสต์เป็นหนังสือพิมพ์ภาษาอังกฤษที่มียอดจำหน่ายสูงที่สุดในประเทศไทย

-   โพสต์ทูเดย์
    เป็นหนังสือพิมพ์ธุรกิจรายวันภาษาไทยที่มีการวางตำแหน่งสินค้าให้เหมาะสมกับนักธุรกิจรุ่นใหม่
    ซึ่งที่ผ่านมาก็ได้รับความนิยมอย่างรวดเร็ว
    ได้รับการยอมรับอย่างกว้างขวางว่าเป็นหนังสือพิมพ์ที่เติบโตเร็วที่สุด
    และมีผู้อ่านมากที่สุดของกลุ่มหนังสือพิมพ์เศรษฐกิจรายวัน

  จุดด้อย :

-   รายได้และผลการดำเนินงานของบริษัท ส่วนใหญ่ยังขึ้นอยู่กับหนังสือพิมพ์บางกอกโพสต์

3. ลูกค้าเป้าหมายแบ่งเป็น 3 ประเภทใหญ่ๆ คือ

-   ลูกค้าด้านโฆษณา ได้แก่ บริษัท ห้างร้านทั่ว ๆ ไปที่ต้องการลงโฆษณาในหนังสือพิมพ์
    ทั้งการโฆษณาผลิตภัณฑ์ ทำประชาสัมพันธ์ให้แก่บริษัทต่างๆ การโฆษณาเปิดโรงงานใหม่
    การโฆษณารับสมัครงาน ฯลฯ

-   ลูกค้าด้านการจำหน่ายสิ่งพิมพ์ แบ่งเป็น

  ♦ ลูกค้าเอเย่นต์ 53 %

  ♦ ลูกค้าประเภท Bulk Sales 17 %

  ♦ ลูกค้าประเภทสมาชิก 30 %

-   ลูกค้าสำหรับงานบริการการพิมพ์
    ซึ่งจะมีทั้งลูกค้าที่เป็นบริษัทหรือบุคคลภายนอกและลูกค้าที่เป็นบริษัทในเครือ

  4. นโยบายการตั้งราคา

-   ประเภทโฆษณา จะไม่ใช้นโยบายการตัดราคากับคู่แข่ง ราคาจะเป็นไปตาม Price List
    ซึ่งโดยปกติจะสูงกว่าราคาค่าโฆษณาของหนังสือพิมพ์ภาษาอังกฤษฉบับอื่นเล็กน้อยเนื่องจากผลิตภัณฑ์ของบริษัทคุณภาพดี
    และมีลูกค้าที่แน่นอนดังนั้นลูกค้าที่ลงโฆษณากับบริษัท
    สามารถมั่นใจได้ว่าถึงลูกค้ากลุ่มเป้าหมายอย่างแน่นอนแต่อย่างไรก็ตามราคาค่าโฆษณาจะสอดคล้องกับหนังสือพิมพ์ภาษาไทยฉบับหลักๆ
    การกำหนดราคาจะดูราคาตลาดควบคู่ไปด้วย

-   ประเภทการขายสิ่งพิมพ์ นโยบายการตั้งราคาจะขึ้นอยู่กับคู่แข่งและต้นทุนการพิมพ์

-   ประเภทงานบริการการพิมพ์ นโยบายการตั้งราคาให้สามารถแข่งขันในตลาดได้
    แต่ยังคงคุณภาพงานพิมพ์ที่ดีไว้เสมอ

4.2.2 การจำหน่ายและช่องทางการจำหน่าย

-   ช่องทางการจัดจำหน่ายสิ่งพิมพ์ของบริษัท มีดังนี้

    1.  การจัดจำหน่ายโดยตรง (สมาชิก)

    2.  การจัดจำหน่ายผ่านผู้ค้าส่ง - เอเย่นต์

    3.  การจัดจำหน่ายผ่านผู้ค้าปลีก - แผงร้าน

    4.  การจัดจำหน่ายโดยตรงให้กับสถานศึกษา โรงแรม โรงพยาบาลและสายการบิน

-   ช่องทางการจัดจำหน่ายโฆษณาของบริษัท มีดังนี้

    1.  การจัดจำหน่ายโดยตรง

    2.  การจัดจำหน่ายผ่านบริษัทตัวแทนโฆษณา

4.2.3 ลักษณะของลูกค้า

ลักษณะลูกค้า แบ่งเป็น 3 ประเภทใหญ่ๆ ได้แก่

1.  ลูกค้าโฆษณา เป็นลูกค้าทั่วๆไป ไม่เจาะจงกลุ่มใดกลุ่มหนึ่งโดยเฉพาะ
    แบ่งเป็นลูกค้าที่ลงโฆษณาผ่านเอเย่นต์ซึ่งจะได้รับส่วนลดประมาณร้อยละ 15
    และลูกค้ารายย่อยที่ลงโฆษณากับบริษัทโดยตรง

  2. ลูกค้าด้านการจำหน่ายสิ่งพิมพ์ สัดส่วนของลูกค้าแต่ละประเภทเปรียบเทียบ 3 ปี เป็นดังนี้

  สัดส่วนแบ่งตามปริมาณการขายหนังสือพิมพ์เฉลี่ยในแต่ละปี (%)

  ------------------------- --------------- --------------- ---------------
  ประเภท                    2552            2551            2550

  เอเย่นต์                    53              50              47

  Bulk Sales                17              18              17

  สมาชิก                     30              32              36

  รวม                       100             100             100
  ------------------------- --------------- --------------- ---------------

3.  ลูกค้าสำหรับงานบริการการพิมพ์ มีทั้งลูกค้าที่เป็นบริษัทในเครือและลูกค้าภายนอก

4.2.4 งานที่ยังไม่ส่งมอบ

  - - ไม่มี - -

2.  ภาวะอุตสาหกรรมและการแข่งขัน

ถึงแม้ว่าจะเกิดวิกฤตทางการเงินและมีปัญหาทางการเมืองในประเทศ
แต่หนังสือพิมพ์บางกอกโพสต์ก็ยังมีการปรับปรุง เปลี่ยนแปลงต่อเนื่องจากการปรับโฉมในปี 2551
สามารถให้บริการที่ดีขึ้นแก่ผู้อ่านและผู้ซื้อสื่อโฆษณา ซึ่งจะช่วยกระตุ้น
ยอดจัดจำาหน่ายและรายได้ค่าโฆษณาต่อไป มาตรฐานการ
เสนอข่าวเป็นที่ยอมรับแก่ผู้อ่านและองค์กรต่างๆ เช่น บทความ เรื่อง “Government Policies
Fail the Poor” ซึ่งลงพิมพ์ใน “Spectrum” ของหนังสือพิมพ์บางกอกโพสต์ฉบับวันอาทิตย์
ได้รับรางวัลสำหรับบทความประเภท “Impact on Poverty of Global Financial
Crisis” จากธนาคารเพื่อการพัฒนาเอเชีย นอกจากนี้หนังสือพิมพ์บางกอกโพสต์ได้รับเกียรติให้เป็น
media partner แต่เพียง ผู้เดียวสำาหรับงาน The EU Green Days ที่จัดขึ้นในประเทศ ไทย

เว็บไซต์บางกอกโพสต์ “www.bangkokpost.com” ได้รับการจัดอันดับโดย Alexa.com
ซึ่งเป็นเว็บไซด์จัดอันดับสากล และ Truehits.net
ซึ่งเป็นเว็บไซต์จัดอันดับของศูนย์เทคโนลยีอิเล็กทรอนิกส์และคอมพิวเตอร์ แห่งชาติ (NECTEC)
ให้เป็นเว็บ ไซต์ข่าวภาษาอังกฤษ อันดับ 1 ของประเทศไทย
เว็บไซต์บางกอกโพสต์มีส่วนเป็นอย่างสูงในการส่งเสริมให้หนังสือพิมพ์บางกอกโพสต์เป็นหนังสือพิมพ์ภาษาอังกฤษ
ที่นำเสนอข้อมูลข่าวสารและข่าวที่น่าเชื่อถือโดยเฉพาะการที่จะเป็นหน้าต่าง ของชาวโลกสู่ประเทศ
ไทย

รายการโทรทัศน์ “POST SCRIPT รู้จริง รู้ทัน” ของหนังสือพิมพ์บางกอกโพสต์
เป็นรูปแบบการคุยข่าวรายวันโดยมีแขกรับเชิญ เริ่มออกอากาศทางทรูวิชั่นในเดือนสิงหาคม

สำหรับหนังสือพิมพ์โพสต์ทูเดย์ซึ่งเป็นหนังสือพิมพ์ธุรกิจภาษาไทยก็ได้รับการยอมรับอย่างสูงในกลุ่มผู้อ่าน
และสามารถ คงยอดจัดจำาหน่ายได้ในช่วงวิกฤตเศรษฐกิจ
โดยมีการเปลี่ยนแปลงปรับปรุงอย่างไม่หยุดนิ่ง ได้แก่ “โพสต์ทูเดย์ สุดสัปดาห์” ได้รับการเพิ่ม
เนื้อหา ทั้งเรื่องที่เป็นที่สนใจทั่วไปและการวิเคราะห์การเมือง “แซ่ด สุดสัปดาห์” เน้นข่าวดารา
กีฬา ต่างประเทศ และ “Cool” มีเนื้อหาการเปลี่ยนแปลง สภาพ ภูมิอากาศ

การจัดงาน Post Today Investment Expo
เมื่อเดือนกุมภาพันธ์นอกจากจะเป็นการฉลองครบรอบ 6 ปี ของหนังสือพิมพ์ โพสต์ทูเดย์แล้ว
ยังช่วยให้สามารถให้บริการที่ดีแก่ผู้อ่านและผู้ซื้อสื่อโฆษณาในรูปแบบการจัดนิทรรศการ
และสัมมนาที่เกี่ยวข้องกับธุรกิจการเงิน และการลงทุน นอกจากนี้ บริษัทยังได้จัดกิจกรรมต่างๆ ที่
เกี่ยวข้องกับหนังสือพิมพ์บางกอกโพสต์ และหนังสือพิมพ์โพสต์ทูเดย์ ตลอดปีอีกด้วย

นอกจากนี้ การดำเนินรายการโทรทัศน์โพสต์ทูเดย์วิเคราะห์ ออกอากาศทางทรูวิชั่น
และรายการวิทยุโพสต์ทูเดย์เรดิโอ ทอล์ค กระจายเสียงทาง FM. 101
ได้ช่วยให้ชื่อโพสต์ทูเดย์เป็นที่รู้จักเพิ่มมากขึ้น นอกจากนี้ โพสต์ทูเดย์เว็บไซต์ได้เพิ่มการ
ให้บริการข่าวด่วน (breaking news) และฟังก์ชั่น RSS เพื่อตอบสนองความต้องการ ของ ผู้อ่าน
เพิ่มขึ้น

สติวเด้นท์ วีคลี่ ฉลองครบรอบ 40 ปีในปีนี้
โดยเป็นนิตยสารฉบับเดียวในประเทศไทยที่เสนอความรู้ควบคู่ไปกับความบันเทิงเป็นภาษาอังกฤษทั้งเล่ม
สตวิเด้นท์ วีคลี่ยังคงพัฒนาเ นื้อหาแ ละรูปแบบอย่างต่อเนื่อง
และเป็นเจตนารมณ์ของบริษัทที่จะส่งเสริมการเรียนรู้และการพัฒนาทักษะภาษาอังกฤษสืบทอดความเป็น
สติวเด้นท์ วีคลี่ ด้วยสื่อใหม่ๆ และการบริการออนไลน์ที่จะเพิ่มมากขึ้นต่อไป

สำหรับ บริษัท โพสต์ อินเตอร์เนชั่นแนล มีเดีย จำกัด ซึ่งเป็นบริษัทย่อยของบริษัทนั้น
ได้ออกนิตยสารใหม่ชื่อ Martha Stewart Living ฉบับภาษาไทยเมื่อตอนปลายปี
โดยมีเนื้อหาเพื่อความเป็นอยู่ที่ดีของคนไทยอย่างแท้จริง Martha Stewart Living
เป็นนิตยสารที่เป็นที่นิยมในประเทศสหรัฐอเมริกา และทำให้บริษัทมีนิตยสารต่างประเทศ หลากหลาย
มากขึ้น

บริษัทมีความมุ่งมั่นที่จะลดภาวะโลกร้อนอันเกิดจากปัญหาการปล่อยก๊าซคาร์บอนไดออกไซด์ และก๊าซ
เรือนกระจก (carbon footprint)
บริษัทได้จัดให้มีการสำรวจปริมาณรวมของก๊าซคาร์บอนไดออกไซด์ และก๊าซ
เรือนกระจกที่บริษัทปล่อยออกมาในช่วง 6 ปีที่ผ่านมา ตั้งแต่ ปี 2546 ถึงปี 2551
ผลการสำารวจแสดงถึงการปรับปรุงของบริษัท
เนื่องจากผลการสำารวจพบว่าการปล่อยก๊าซคาร์บอนไดออกไซด์
และก๊าซเรือนกระจกในกระบวนการผลิตของบริษัทได้ลดลงอย่างต่อเนื่อง
และรวมถึงการลดลงของการปล่อยก๊าซคาร์บอนไดออกไซด์ และก๊าซเรือนกระจกตั้งแต่ปี 2550
ซึ่งเป็นปีที่บริษัทเริ่มพิมพ์หนังสือพิมพ์ ที่ศูนย์การพิมพ์และจัดจำาหน่ายแห่งใหม่ด้วย

เมื่อปีที่ผ่านมาบริษัทได้เริ่มปรับปรุงขั้นตอนการปฏิบัติงานและพัฒนาการบริหารการจัดการข้อมูลในองค์กร
บริษัทได้ลงทุนเกือบ 80 ล้านบาทในระหว่างปี 2552
เพื่อปรับปรุงอุปกรณ์คอมพิวเตอร์ทั้งในส่วนของฮาร์ดแวร์และซอฟแวร์ใหม่
มีการปรับปรุงและพัฒนาระบบศูนย์คอมพิวเตอร์
และระบบเก็บกู้ข้อมูลเพื่อลดความเสี่ยงที่ข้อมูลสำคัญของบริษัทจะสูญหาย
การปรับปรุงกระบวนการดังกล่าวเริ่มมีผลทำให้บริษัทสามารถพัฒนาเว็บไซต์ทั้งภาษาไทย
และภาษาอังกฤษของบริษัทได้อย่างรวดเร็วในปีนี้

บริษัทเล็งเห็นความสำคัญของการพัฒนาสื่ออื่นๆ นอกเหนือจากสื่อสิ่งพิมพ์ทั้งในรูปของสื่ออิเล็กทรอนิกส์
โทรทัศน์ และวิทยุ ในการให้บริการแก่ผู้อ่านและผู้ซื้อสื่อโฆษณา
บริษัทจะลงทุนอย่างต่อเนื่องในสื่อต่างๆ ใน ปี 2553 และคาดว่าจะเป็น
ช่องทางในการขยายธุรกิจอย่างต่อเนื่องต่อไป

  4.3.1 แนวโน้มการเติบโตและการพัฒนาของอุตสาหกรรม
  บริษัทได้ปรับปรุงและพัฒนาหนังสือพิมพ์ทั้งสองฉบับอย่างต่อเนื่อง ในปี 2551
  บริษัทได้เปลี่ยนรูปแบบการจัดหน้าหนังสือพิมพ์บางกอกโพสต์ใหม่และในปีนี้ก็ได้ดำเนินการปรับปรุงหนังสือพิมพ์โพสต์ทูเดย์เพื่อประโยชน์ของผู้อ่านและผู้ลงโฆษณา
  โดยการเพิ่มเซ็คชั่นใหม่และปรับโฉมใหม่สำหรับฉบับสุดสัปดาห์ ของหนังสือพิมพ์ทั้งสองฉบับ
  นอกจากนี้เว็บไซด์หลักได้แก่ www.bangkokpost.com และ www.posttoday.com
  ก็ได้รับการปรับปรุงเพื่อให้สามารถตอบสนองผู้อ่านทั้งในประเทศและต่างประเทศได้มากขึ้นเพื่อเป็นหน้าต่างของชาวโลกสู่ประเทศไทย
  และเป็นเว็บไซด์ที่โดดเด่นของประเทศไทย

  บริษัทจัดกิจกรรมและนิทรรศการต่างๆร่วมกับกับหนังสือพิมพ์บางกอกโพสต์และโพสต์ทูเดย์ตลอดทั้งปี
  นอกจากนี้ในเดือนมกราคม 2552
  บริษัทได้เปลี่ยนเครือข่ายการออกอากาศรายการโทรทัศน์ของบริษัทเป็นทรูวิชั่น
  ซึ่งทำให้รายการของบริษัทเป็นที่รู้จักมากขึ้น นอกจากนี้บริษัทได้เพิ่มการออกอากาศทางช่อง 5
  ในต้นปี 2553
  ซึ่งจะทำให้รายการของบริษัทเผยแพร่ให้เป็นที่รู้จักมากขึ้นอีกและคาดว่าจะเป็นโอกาสที่สามารถขายโฆษณาได้มากขึ้น

  ภาวะถดถอยทางธุรกรรมในประเทศอันสืบเนื่องมาจากวิกฤตเศรษฐกิจโลก
  และการชุมนุมประท้วงหลายครั้งในกรุงเทพ โดยเฉพาะช่วงเทศการสงกรานต์ในเดือนเมษายน
  2552
  ส่งผลกระทบทางลบแก่หนังสือพิมพ์บางกอกโพสต์โดยตรงทั้งนี้เนื่องจากรายได้ส่วนใหญ่ของหนังสือพิมพ์บางกอกโพสต์มาจากธุรกิจอสังหาริมทรัพย์
  การโฆษณาจัดหางาน กลุ่มโรงแรม และท่องเที่ยว รถยนต์ และสิ่งค้าแบรนต์เนมจากต่างประเทศ
  รายได้รวมของบริษัทลดลงจากร้อยละ 14 เมื่อเทียบกับปีก่อน
  ทั้งนี้สถานการณ์เริ่มปรับตัวดีขึ้นตั้งแต่เดือนพฤศจิกายน 2552 ต่อเนื่องมาจนถึงต้นปี 2553
  แต่ยังไม่เป็นที่แน่ชัดว่าการฟื้นตัวจะต่อเนื่องต่อไปหรือไม่เนื่องจาการฟื้นตัวของเศรษฐกิจโลกเป็นไปอย่างช้าและ
  ยังคงมีปัจจัยเสี่ยงสูงเกี่ยวกับการเมืองในประเทศ

  การใช้กระดาษหนังสือพิมพ์ลดลงกว่าร้อยละ 28
  แต่ต้นทุนขายมิได้ลดลงเมื่อเทียบกับปีก่อนทั้งนี้เพราะกระดาษหนังสือพิมพ์ที่ใช้มีระดับราคาสูงต่อเนื่องจากปีก่อน
  บริษัทจัดให้มีโครงการเกษียณอายุก่อนกำหนดในไตรมาสที่ 4 ของปี
  ซึ่งจะมีผลให้บริษัทลดค่าใช้จ่ายลงได้ในปีต่อๆไป

  4.3.2 สภาพการแข่งขัน ภาวะวิกฤตทางการเงินทั่วโลก
  การชุมนุมประท้วงในกรุงเทพมหานครและการปิดสนามบินในปี 2551
  เป็นเหตุให้การดำเนินธุรกิจโดยทั่วไปตกต่ำ
  โดยธุรกิจการส่งออกและการท่องเที่ยวได้รับผลกระทบที่เลวร้ายอย่างยิ่ง
  นอกจากนี้ความไม่สงบในช่วงเทศกาลสงกรานต์ยิ่งทำให้สถานการณ์เลวร้ายลงไปอีก

  การใช้จ่ายงบโฆษณาโดยรวมโดยเฉพาะในส่วนของหนังสือพิมพ์
  นิตยสารและวิทยุยังคงตกต่ำอย่างต่อเนื่อง
  หนังสือพิมพ์บางกอกโพสต์ได้รับผลกระทบมากกว่าอุตสาหกรรมเนื่องจากการลดลงอย่างมากของการใช้จ่ายในส่วนของการโฆษณาอสังหาริมทรัพย์
  การจัดหางาน โรงแรม และยานยนต์
  และการตัดค่าใช้จ่ายโฆษณาจากบริษัทต่างประเทศซึ่งเป็นโฆษณาหลักของหนังสือพิมพ์บางกอกโพสต์
  สำหรับผลการดำเนินงานของหนังสือพิมพ์โพสต์ทูเดย์ลดลงน้อยกว่าอุตสาหกรรมเนื่องจากธุรกิจหลักสองธุรกิจ
  คือการโฆษณาของภาคการธนาคารและหน่วยงานราชการไม่ได้ลดลง

  4.3.2.1 ความเป็นไปได้ที่จะมีคู่แข่งรายใหม่
  สำหรับในระยะสั้นแล้วมีความเป็นไปได้น้อยมากที่จะมีคู่แข่งรายใหม่ด้านหนังสือพิมพ์รายวันภาคภาษาอังกฤษและภาษาไทย
  เนื่องจากการผลิตหนังสือพิมพ์เพื่อจำหน่ายถือเป็นทักษะเฉพาะด้านที่ต้องอาศัยประสบการณ์สั่งสมมาช้านาน
  จึงมีความจำกัดทางด้านบุคลากร นอกจากนี้เทคโนโลยีในการผลิตก็ต้องใช้เงินลงทุนสูงพอสมควร
  อย่างไรก็ตามการโฆษณาทางสื่ออินเตอร์เน็ต
  หรือบริการหนังสือพิมพ์ทางอินเตอร์เน็ตก็เริ่มมีบทบาทมากขึ้นในปัจจุบัน
  แต่ก็ยังไม่สามารถใช้ทดแทนสื่อสิ่งพิมพ์ได้ในระยะเวลาอันใกล้
  ปัจจุบันสื่ออินเตอร์เน็ตจึงถือเป็นสื่อที่ให้บริการข่าวสารรูปแบบใหม่
  แต่ผู้บริโภคเลือกใช้สื่อแต่ละประเภทด้วยวัตถุประสงค์ที่แตกต่างกันคือ
  เลือกเปิดอินเตอร์เน็ตเพื่อพักผ่อน หรือดูข้อมูลเกี่ยวกับการท่องเที่ยว
  ธุรกิจและสุขภาพเลือกอ่านหนังสือพิมพ์ติดตามข่าวเจาะลึก ข่าวการเงิน ข่าวกีฬา เป็นต้น

2.  สินค้าทดแทนและอำนาจต่อรองของผู้ซื้อและผู้ขาย
    สินค้าทดแทนในส่วนของการขายหนังสือพิมพ์ภาษาอังกฤษมีน้อยเนื่องจากคู่แข่งที่สำคัญมีเพียงรายเดียว
    แต่ในส่วนของโฆษณา ผู้ซื้อสื่อโฆษณายังมีทางเลือกมากพอสมควรในการลงโฆษณา
    หากผู้บริโภคมิได้ตระหนักถึงความแตกต่างในความสามารถเข้าถึงกลุ่มเป้าหมาย
    เนื่องจากราคาค่าโฆษณาค่อนข้างแตกต่างกัน อำนาจต่อรองของผู้ซื้อโฆษณามีบ้างตามสมควร
    โดยลูกค้าสามารถที่จะต่อรองเพื่อรับเงื่อนไขที่ดีกว่าหากเป็นลูกค้ารายใหญ่หรือลูกค้าที่ทำกิจกรรมทางการตลาดร่วมกับบริษัท
    ส่วนในแง่ของผู้ขายสินค้า สินค้าที่เป็นวัตถุดิบหลักของบริษัท ได้แก่ กระดาษที่ใช้พิมพ์หนังสือพิมพ์
    ซึ่งผู้ขายวัตถุดิบจะมีอำนาจต่อรองกับบริษัทค่อนข้างมาก
    เนื่องจากผู้ขายวัตถุดิบหลักส่วนใหญ่จะเป็นผู้ประกอบการที่อยู่ในต่างประเทศและมีผู้ประกอบการรายใหญ่อยู่ไม่มากนัก

3.  การผลิต หรือการจัดหาผลิตภัณฑ์เพื่อจำหน่าย

    1.  ที่ตั้งและจำนวนโรงงาน

  อาคารสำนักงานตั้งอยู่บนที่ดินเนื้อที่กว่า 7 ไร่ของบริษัท เลขที่ 136 อาคารบางกอกโพสต์
  ถนนสุนทรโกษา แขวงคลองเตย เขตคลองเตย กรุงเทพฯ 10110
  และศูนย์การพิมพ์และจัดจำหน่ายแห่งใหม่เนื้อที่ 19 ไร่ซึ่งตั้งอยู่บนถนนบางนา-ตราด กม. 19.5
  ต.บางโฉลง อ.บางพลี จ.สมุทรปราการ

2.  กำลังการผลิต

  บริษัทได้ลงทุนในการสร้างศูนย์การพิมพ์และจัดจำหน่ายแห่งใหม่นี้ด้วยเงินลงทุนประมาณ 980
  ล้านบาท ซึ่งนับเป็นการลงทุนที่มากที่สุดในประวัติศาสตร์ของบริษัท
  และเป็นการตอกย้ำความมุ่งมั่นและเจตนารมย์ในการรับใช้สังคมไทยและประเทศชาติในฐานะสื่อมวลชน
  ศูนย์การพิมพ์และจัดจำหน่ายแห่งนี้ ประกอบด้วยโรงพิมพ์ ซึ่งมีเนื้อที่ 8,500 ตารางเมตร
  และมีโรงเก็บกระดาษพิมพ์อีก 1,200 ตารางเมตร การทำงานที่นี่
  ใช้เทคโนโลยีการพิมพ์ที่ทันสมัยที่สุดของ KBA รุ่น Prisma ของ บริษัท Koenig & Bauer AG
  จากประเทศเยอรมนี ซึ่งเป็นแท่นพิมพ์ระบบ 4/1 หรือ double width/single plate
  แท่นแรกในเอเชียอาคเนย์ โดยระบบการทำงานทุกอย่างได้รับการควบคุมด้วยระบบคอมพิวเตอร์
  ซึ่งจะสามารถผลิตสิ่งพิมพ์ที่มีคุณภาพสูงสุด นอกจากนั้น ยังสามารถใช้ในการพิมพ์หน้าหนังสือพิมพ์ 8
  หน้าติดกัน (Panorama) เป็นเครื่องแรกในประเทศไทย และสามารถพิมพ์หน้าสี่สีได้พร้อมกันถึง
  32 หน้า มีกำลังการผลิตสูงถึง 75,000 ฉบับต่อชั่วโมง

  นอกจากนั้น บริษัทยังได้นำระบบ Computer to Plate ของ Agfa Polaris XEV
  มาใช้ในการส่งต้นฉบับที่จัดหน้าเสร็จแล้วมายังเครื่องทำเพลต
  โดยไม่ต้องผ่านขั้นตอนการทำเพลตแบบใช้ฟิล์มอย่างแต่ก่อน
  ทำให้สามารถส่งหน้าหนังสือพิมพ์จากระบบคอมพิวเตอร์ของกองบรรณาธิการที่คลองเตยมายังศูนย์การพิมพ์แห่งนี้ได้โดยตรง
  ทำให้ศูนย์การพิมพ์และจัดจำหน่ายแห่งนี้ เป็นศูนย์การพิมพ์ที่ทันสมัยที่สุดในประเทศไทย

  สำหรับขั้นตอนหลังการพิมพ์นั้นได้นำเอาเทคโนโลยีเมล์รูมจาก Schur Packaging Systems
  ประเทศเยอรมนี ประกอบด้วยเครื่องสอดหนังสือพิมพ์ 4 เครื่อง
  ระบบสายพานส่งหนังสือพิมพ์จากแท่นพิมพ์มายังเครื่องหีบห่อ เครื่องมัด และเครื่องห่อ

  ศูนย์การพิมพ์แห่งนี้ ได้เริ่มทดลองพิมพ์หนังสือพิมพ์บางกอกโพสต์ในรูปเล่มขนาดใหม่แบบ
  American broadsheet ที่มีความกะทัดรัด มาตั้งแต่เดือนเมษายน
  และได้เริ่มพิมพ์อย่างครบวงจรเมื่อวันที่ 1 มิถุนายน 2550

  ----------------------------- ---------- ---------- ---------- ----------
                                ปี 2552     ปี 2551     ปี 2550     ปี 2549

  กำลังการผลิตสูงสุด (ฉบับต่อวัน)      340,000    340,000    340,000    240,000
  ----------------------------- ---------- ---------- ---------- ----------

3.  นโยบายการผลิต

  ปัจจุบันบริษัท สามารถผลิตหนังสือพิมพ์ได้โดยเฉลี่ย 75,000 ฉบับต่อชั่วโมง
  ทั้งนี้ขึ้นอยู่กับช่วงเวลาในการปิดข่าวในแต่ละวันด้วย กล่าวคือ
  ถ้ามีการปิดข่าวเร็วก็จะสามารถพิมพ์จำนวนฉบับได้มากขึ้น

4.  วัตถุดิบที่ใช้ในการผลิต

  วัตถุดิบที่สำคัญที่ใช้ในการผลิตคือกระดาษหนังสือพิมพ์
  ซึ่งบริษัทสั่งซื้อโดยตรงจากต่างประเทศมากกว่า 90% สำหรับเพลทและหมึกพิมพ์นั้น
  บริษัทจะจัดซื้อผ่านตัวแทนภายในประเทศทั้งหมด

วัตถุดิบประเภทกระดาษที่ใช้พิมพ์หนังสือพิมพ์

  -------------------------------- --------- --------- --------- ---------
                                   ปี 2552    ปี 2551    ปี 2550    ปี 2549

  ปริมาณการใช้ต่อปี (เมตริกตัน)          6,713     9,545     11,246    13,241

  ราคากระดาษ (ดอลล่าร์สหรัฐอเมริกา/ตัน) 781.49    641.47    589.97    545.92

  ราคากระดาษ (บาท/กิโลกรัม)          27.42     21.73     21.94     22.33

  อัตราแลกเปลี่ยนเฉลี่ยต่อปี (บาท)        34.22     32.76     36.18     39.30
  -------------------------------- --------- --------- --------- ---------

4.5 สิทธิหรือข้อจำกัดในการประกอบธุรกิจ

  4.5.1 บัตรส่งเสริมการลงทุน

  - - ไม่มี - -

  4.5.2 สิทธิอื่น

  - - ไม่มี - -

  4.5.3 ข้อจำกัดในการประกอบธุรกิจ

  - - ไม่มี - -